|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP- N 00-03  **დასახელება:** აქსილარული თერმომეტრია  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ** |

**აქსილარული თერმომეტრია**

სტანდარტული ოპერაციული პროცედურა

1. **პროტოკოლის მიზანი**

პაციენტის სხეულის ტემპერატურის იღლიის ფოსოში ხარისხიანად და უშეცდომოდ განსაზღვრა პაციენტისათვის მინიმალური დისკომფორტის მიყენებით.

1. **სამიზნე ჯგუფი**

პროტოკოლის რეკომენდაციები შეეხება ყველა პაციენტს,

რომლებიც საჭიროებენ სხეულის ტემპერატურის განსაზღვრას/მონიტორინგს კლინიკაში.

1. **ვისთვის არის პროტოკოლი განკუთვნილი:**

პროტოკოლი განკუთვნილია პრაქტიკოსი ექთნებისათვის.

1. **საჭირო აღჭურვილობა**

* მინის თერმომეტრი ან ელექტრონული თერმომეტრი;
* არასტერილური ხელთათმანი კონტაქტური იზოლაციის დროს;
* ერთჯერადი ხელსახოცი;
* საათი.

1. **პროცედურის თანმიმდევრობა**

* მოახდინეთ პაციენტის იდენტიფიკაცია (სახელი, გვარი, ისტორიის #);
* აუხსენით პაციენტის თავმდგმურს პროცედურა და მისი მიზანი
* მიიღეთ ინფორმირებული თანხმობა;
* უზრუნველყავით და დაიცავით პაციენტის პრივატულობა
* პაციენტს შეურჩიეთ მჯდომარე ან ზურგზე მწოლიარე პოზიცია, მოათავსეთ კომფორტულად;
* **შეამოწმეთ თერმომეტრი - თერმომეტრი უნდა იყოს მუშა მდგომარეობაში;**
* მინის თერმომეტრის შემთხვევაში - შეამოწმეთ მთლიანობა, თერმომეტრის ჩვენება: სვეტის დონე უნდა იყოს 35,50 დანაყოფს ქვემოთ. თუ თერმომეტრის ჩვენება ამ მაჩვენებელს აჭარბებს, კარგად დაიჭირეთ რეზერვუარის მოპირდაპირე ბოლოთი და დაფერთხეთ, ვიდრე ვერცხლისწყალი არ ჩამოვა 35,50-ზე ქვემოთ;
* ელექტრონული თერმომეტრის შემთხვევაში - ჩართეთ და დარწმუნდით, რომ მუშაობს;
* ჩაიტარეთ ხელის ჰიგიენა;
* ტანსაცმლისგან გაათავისუფლეთ მხოლოდ მხრისა და იღლიის მიდამო;
* პაციენტს თხოვეთ ხელი ასწიოს ზევით, გაამშრალეთ იღლიის არე და თერმომეტრი რეზერვუარის მხრიდან, ციფერბლატით სხეულისკენ მოათავსეთ იღლიის ფოსოს შუაში;

**გაითვალისწინეთ!**  იღლიის ოფლიანი ზედაპირი მოგვცემს ტემპერატურის მცდარ მაჩვენებელს

* პაციენტს დააწევინეთ ხელი, მოახრევინეთ იდაყვის სახსარში, წინამხარი დაადებინეთ გულმკერდზე და დააფიქსირებენეთ მისივე მეორე ხელით;
* ელექტრონული თერმომეტრის გამოყენების შემთხვევაში დაელოდეთ ხმოვან სიგნალს, მინის თერმომეტრის გამოყენების შემთხვევაში დაინიშნეთ დრო (5-10 წთ);
* პაციენტს უთხარით, რომ აპირებთ თერმომეტრის ამოღებას. ფრთხილად გამოიღეთ თერმომეტრი;
* დაიჭირეთ თერმომეტრი ჰორიზონტალურად, წაიკითხეთ მისი ჩვენება;
* პაციენტის თავმდგმურს აცნობეთ თერმომეტრის ჩვენება;
* დაფერთხეთ მინის თერმომეტრი, გათიშეთ ელექტრო თერმომეტრი;
* თერმომეტრი გადაიტანეთ საპროცედუროში და დაამუშავეთ (იხ. პროტოკოლი);
* ჩაიტარეთ ხელის ჰიგიენა;
* დოკუმენტურად გააფორმეთ წაკითხული მონაცემი და მოაწერეთ ხელი;
* პროცედურის დროს შექმნილი ნებისმიერი პრობლემის შესახებ მოახსენეთ ზემდგომ პერსონალს.

**გაითვალისწინეთ!**

აქსილარული თერმომეტრიის უპირატესობა: უსაფრთხო და არაინვაზიური მეთოდია

**ნაკლოვანება:**

* გაზომვისთვის საჭიროა დიდი დრო (5-10 წუთი);
* მოითხოვს ექთნის მუდმივ მეთვალყურეობას;
* მოითხოვს გარკვეულ პოზას;
* მინის თერმომეტრის შემთხვევაში არის მისი გატეხვისა საშიშროება.

**წყარო:**

* Berman, A and Snyder, S. Kozier’s and Erb. Fundamentals of Nursing: Concepts, Process and Practice, 9th Ed. Pearson: Boston.
* Sheffield Clinical Research Facility. Standard Operating Procedure: Measuring Respiratory Rate. # C104 Version 1.2. Sheffield, South Yorkshire/ UK;
* Taylor, C., Lillis, C., LeMone, P., and Lynn, P. Fundamentals of Nurisng: The Art and Science of Nursing Care, 6th ed. Lippincott, Williams & Wilkins.
* <https://journals.lww.com/nursing/pages/default.aspx>
* <https://pdfroom.com/books/mosbys-pocket-guide-to-nursing-skills-procedures/jE1d40bNdOb>
* INTERNATIONAL COUNCIL OF NURSES GUIDELINES ON ADVANCED PRACTICE NURSING 2020 –

<https://www.icn.ch/system/files/documents/2020-04/ICN_APN%20Report_EN_WEB.pdf>

* INTERNATIONAL COUNCIL OF NURSES GUIDELINES ON ADVANCED PRACTICE NURSING NURSE ANESTHETISTS 2021, Copyright © 2021 by ICN - International Council of Nurses, 3, place Jean-Marteau, 1201 Geneva, Switzerland - <https://www.icn.ch/system/files/2021-07/ICN_Nurse-Anaesthetist-Report_EN_WEB.pdf>