|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP-N 00-04  **das** **დასახელება:** ბაქტერიოლოგიური კვლევისთვის შარდის ნიმუშის აღება  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ ბრძნებით N** |

**ბაქტერიოლოგიური კვლევისთვის შარდის ნიმუშის აღება**

სტანდარტული ოპერაციული პროცედურა

1. **მიზანი**

შარდის ნიმუშის სწორად შეგროვება ბაქტერიოლოგიური კვლევის ეფექტურობისთვის

1. **სამიზნე ჯგუფი**

ყველა პაციენტი, ვისაც ესაჭიროება შარდის ბაქტერიოლოგიური კვლევა

1. **ვისთვის არის პროტოკოლი განკუთვნილი**

პროტოკოლი განკუთვნილია კლინიკის პრაქტიკოსი ექთნებისთვის

1. საჭირო აღჭურვილობა

* ხელთათმანები (სტერილური და არასტერილური), ხალათი (საჭიროებისამებრ: სათვალე, სახის ფარი);
* სინჯის სტერილური ჭიქა/კონტეინერი;
* ჩადგმული მუდმივი კათეტერის კომპლექტი (მაგ. Foley);
* 70% იზოპროპილის სპირტიანი ტამპონი;
* პოვიდონ–იოდინიანი (ბეტადინი) ტამპონი;
* 3-, 5-, 10-, 20-მლ შპრიცი;
* კორცანგი;
* ხელის ალკოჰოლიანი სანიტაიზერი;
* შარდმიმღები ბეგი;
* ნიმუშის სატრანსპორტო ჩანთა.

1. პროცედურა

**შენიშვნა:** ნიმუშების აღება რეკომენდირებულია ანტიბიოტიკებით მკურნალობის დაწყებამდე, რათა უკეთ მოხდეს გამომწვევი მიკროორგანიზმ(ებ)ის იზოლაცია და გამოყოფა. ნიმუშების აღების დროს მინიმუმამდე უნდა შემცირდეს ნორმალური მიკროფლორით მათი დაბინძურების რისკი.

**5.1 შუა ნაკადის სუფთა შარდის ნიმუში** (გამოიყენება პაციენტებში, რომელთაც შარდის ბუშტში კათეტერი არა აქვთ ჩადგმული) ყველაზე გავრცელებული და ნაკლებად ინვაზიური პროცედურაა

* პაციენტის თავმდგმურის კარგი ინფორმირება მნიშვნელოვანია, რომ ნიმუში არ კონტამინირრდეს კანის მიკროფლორით;
* ჩაიტარეთ ხელის ჰიგიენა;

**გოგონები**

* განაცალკევეთ სასქესო ბაგეები და დაიბანეთ საპნით და წყლით, ან სველი ხელსაცოხით გაწმინდეთ წინიდან უკან.

**ბიჭები**

* გაწიეთ უკან ჩუჩა (თუ არა არის წინადაცვეთა);
* დაბანეთ საპნით და წყლით, ან სველი ხელსაცოხით გაწმინდეთ შარდსაწვეთი;
* გადაავლეთ წყალი ან სტრილური ხელსახოცით გაწმინდეთ;
* პირველი ულუფა ჩაუშვით უნიტაზში (რამდენიმე მლ) შემდეგ **შეუჩერებლად** მოაშარდინეთ კონტეინერში 20-30 მლ-ის რაოდენობით;
* ჯერ კიდევ შარდვისას მოაშორეთ კონტეინერი ნაკადს და დაასრულებინეთ შარდვა საპირფარეშოში ან შარდმიმღებში.
* ნიმუშის ასაღები კონტეინერი უნდა გეჭიროთ ისე, რომ თავიდან აიცილოთ კონტაქტი კანთან და ტანსაცმელთან;
* თითები კონტეინერის ნაპირებისა და შიდა ზედაპირისგან მოშორებით გეჭიროთ.
* დაიბანეთ ხელები და მჭიდროდ დაახურეთ კონტეინერს თავსახური. გაწმინდეთ კონტეინერი ქაღალდის ხელსახოცით.
* გაუკეთეთ წარწერა კონტეინერს:
* პაციენტის სახელი/გვარი, პირადი ნომერი, ან დაბადების თარიღი
* შეგროვების თარიღი და დრო
* შეგროვების მეთოდი – სუფთა შუა ნაკადი
* მოათავსეთ ეტიკეტიანი კონტეინერი ნიმუშების სატრანსპორტო ჩანთაში და გაგზავნეთ ლაბორატორიაში, ან მაცივარში შეინახეთ;

**5.2 შარდის ნიმუში მუდმივი კათეტერიდან**

* ჩაიტარეთ ხელის ჰიგიენა, გაიკეთეთ ერთჯერადი ხელთათმანები;
* შეგროვებამდე დაცალეთ შარდმიმღები ისე, რომ მილში შარდი არ დარჩეს. **ეს საშუალებას იძლევა ახალი, სტერილური შარდი შეგროვდეს შარდმიმღების მილში;**
* შარდის გადასხმის შემდეგ, გაიხადეთ ხელთათმანი და დაიმუშავეთ ხელები;
* მომჭერი (კორცანგი) გაუკეთეთ სადრენაჟო მილს 30 წუთით კათეტერთან შეერთების ადგილიდან 30-35 სმ-ის დაშორებით. ჩამკეტი კორცანგი არ უნდა იყოს დაკიდებული, იმისათვის რომ არ დაიქაჩოს შარდის ბუშტში ჩადგმული კათეტერი. პროცედურის შემდეგ დაიმუშავეთ ხელები;
* შარდმიმღების მილში სათანადო ოდენობის შარდის მოგროვების შემდეგ პაციენტის საწოლთან მოიმარაგეთ ახალი შარდმიმღები ჩანთა, შპრიცი, სტერილური კონტეინერი, სტერილური ხელთათმანები, სპირტიანი ან იოდიანი ტამპონები, ბასრი საგნების კონტეინერი.
* განსაზღვრეთ სინჯის აღების ზონა დამაკავშირებელ მილზე;
* ისე მოათავსეთ პაციენტი, რომ სინჯის აღების ზონა შარდმიმღების მილზე ხელმისაწვდომი იყოს;
* დაიმუშავეთ ხელები და პროტოკოლის დაცვით ჩაიცვით სტერილური ხელთათმანები;
* გაწმინდეთ სინჯის აღების ზონა ალკოჰოლიანი ან პოვიდონიანი ტამპონით. აცადეთ გაშრეს. გაწმენდილ მილსა და საწოლს შორის მოათავსეთ სტერილური ხელთათმანის შესაფუთი ქაღალდი, შიდა ზედაპირით მაღლა;
* დააფიქსირეთ მილი და ჩასვით ნემსი 45 კუთხით;
* გამოიღეთ 3 მლ შარდი კულტურის ტესტისთვის. (ნახ. 1) **ეს საშუალებას იძლევა შეგროვდეს დაუბინძურებელი შარდი სათანადო მოცულობით.**
  + - * გადაიტანეთ შარდი შპრიციდან სინჯის კონტეინერში. მიიღეთ ზომები სტერილურობის დასაცავად. კონტეინერს მჭიდროდ დაახურეთ სახურავი;
      * მიამაგრეთ ახალი შარდმიმღები ჩანთა, მოხსენით კორცანგი ძველ შარდმიმღებ ჩანთას და ჩანთა გადააგდეთ ინფექციური ნარჩენების კონტეინერში. კორცანგი მოათავსეთ დასამუშავებელ ინსტრუმენტებთან ერთად;
      * შპრიცი განათავსეთ ბასრი ნარჩენების კონტეინერში;
      * გაიძრეთ ხელთათმანები და განათავსეთ ინფექციურ ნარჩენებში;
      * დაიბანეთ ხელები საპნით და წყლით;
* კონტეინერს გაუკეთეთ ეტიკეტი შემდეგი მონაცემებით:
* პაციენტის სახელი/გვარი, პირადი ნომერი, ან დაბადების თარიღი;
* შეგროვების თარიღი და დრო;
* შეგროვების მეთოდი – მუდმივი კათეტერი.
* მოათავსეთ ეტიკეტიანი კონტეინერი ნიმუშების სატრანსპორტო ჩანთაში და გაგზავნეთ ლაბორატორიაში, ან მაცივარში შეინახეთ არა უმეტეს 24 საათისა, თუ შეუძლებელია 1 საათის განმავლობაში სინჯის ლაბორატორიაში გაგზავნა.

**წყარო:**

* CDC’s National Healthcare Safety Network - <https://www.cdc.gov/nhsn/index.html>;
* CDC’s National Healthcare Safety Network, Chapter 4: Bloodstream Infection (BSI) Event – January 2021 pdf icon [PDF – 1 MB] - <https://www.cdc.gov/nhsn/psc/bsi/index.html>
* 2021 Summary of Updates pdf icon [PDF – 200 KB] - <https://www.cdc.gov/nhsn/pdfs/commup/2021-psc-summary-508.pdf>
* Identifying Healthcare-associated Infections (HAI) for NHSN Surveillance -2021; <https://www.cdc.gov/nhsn/pdfs/pscmanual/2psc_identifyinghais_nhsncurrent.pdf>