|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP- N 00-08  **დასახელება**: **ელექტროკარდიოგრამის ჩაწერის ტექნიკა**  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ ბრძანება N** |

**ელექტროკარდიოგრამის ჩაწერის ტექნიკა**

სტანდარტული ოპერაციული პროცედურა

1. **პროტოკოლის მიზანი**

* პროცედურის სტანდარტიზების გზით მოზრდილი პაციენტის ელექტროკარდიოგრამის უსაფრთხოდ და ხარისხიანად გადაღება;
* სადიაგნოსტიკო დროის მინიმუმამდე დაყვანა.

1. **რეკომენდაციები**

გაითვალისწინეთ ხელთ არსებული ეკგ-ს აპარატის ინსტრუქციები

1. **საჭირო აღჭურვილობა**

* ე.კ.გ.-ს აპარატი (კარდიოგრაფი);
* ე.კ.გ.-ს კაბელი ალიგატორის ტიპის მომჭერებით კიდურებისათვის;
* სპეციალური ე.კ.გ.-ს ჟელე;
* სპეციალური ტიპის ე.კ.გ.-ს ქაღალდი (აპარატის მოდელის მიხედვით);
* გულმკერდის აქტიური ელექტროდების ნაკრები ერთპოლუსიანი განხრების მისაღებად;
* არასტერილური ხელთათმანი;
* ერთჯერადი საპარსი;
* ხელის ჰიგინური დამუშავებისთვის განკუთვნილი ნებისმიერი ანტისეპტიკური ხსნარი;
* აპარატურის დამუშავებისათვის განკუთვნილი ნებისმიერი ანტისეპტიკური ხსნარი.

1. **პროცედურა**

* გადაამოწმეთ პაციენტის ვინაობა (გვარი, სახელი, ისტორიის #);
* გააცანით პაციენტს პროცედურა და მისი საჭიროება;
* მიიღეთ თანხმობა პროცედურის ჩატარებაზე;
* შეაერთეთ აპარატი დენის წყაროსთან;
* შეამოწმეთ, დევს თუ არა აპარატში ქაღალდი;
* ჩაიტარეთ ხელის ჰიგიენა;
* ჩაიცვით არასტერილური ხელთათმანი;
* მოათავსეთ პაციენტი საწოლის ცენტრში ზურგზე მწოლიარე პოზიციაში (მიაქციეთ ყურადღება, რომ რომელიმე კიდური არ ეხებოდეს საწოლის კიდეს);
* გახადეთ პაციენტს ტანსაცმელი ისე, რომ გაშიშვლებული იყოს გულმკერდი, ხელის მტევნები (სხივ-მაჯის სახსარი) და ფეხების ქვედა ნაწილი (ტერფ-წვივის სახსარი);
* პაციენტს თხოვეთ მოიხსნას ყველანაირი სამკაული;
* თუ საჭიროა გაპარსეთ გულმკერდის ის ნაწილი, სადაც უნდა მოთავსდეს ელექტროდები;
* თუ საჭიროა, კანის ზედაპირი გაასუფთავეთ ცხიმისა და ჭუჭყისაგან;
* სტანდარტული განხრების გადასაღებად წითელი ელექტროდი მოათავსეთ მარჯვენა ხელზე, ყვითელი ელექტროდი მარცხენა ხელზე, მწვანე ელექტროდი მარცხენა ფეხზე, ხოლო შავი ელექტროდი მარჯვენა ფეხზე (გამოიყენეთ ეკგ-ს ჟელე);
* დარწმუნდით რომ კიდურებზე მოთავსებული ელექტროდები სწორი თანმიმდევრობით არის განლაგებული (სტანდარტულად ფერების მიხედვით);
* გულმკერდის ზედაპირის გარკვეულ წერტილებში მოათავსეთ დადებითი აქტიური ელექტროდები. გამოიყენეთ ე.კ.გ.-ს ჟელე. ელექტროდების განთავსების წერტილებია:
* V1 - მე-4 ნეკნთაშუა სივრცე მარჯვენა პარასტერნალურ ხაზზე;
* V2 - მე-4 ნეკნთაშუა სივრცე მარცხენა პარასტერნალურ ხაზზე;
* V3 - V2- სა და V4-ს შორის შუა წერტილში, მე-4 ნეკნის დონეზე, ისე, რომ V2, V3, V4 იყოს ერთ ხაზზე;
* V4 - მე-5 ნეკნთაშუა სივრცე მკერდის ძვლის მარცხნივ ლავიწშუა ხაზზე;
* V5 - V4- სა და V6-ს შორის შუა წერტილში, მე-5 ნეკნთაშუა სივრცეში მკერდის ძვლის მარცხნივ, წინა აქსილარულ ხაზზე, ისე, რომ V4, V5, V6 იყოს ერთ ხაზზე;
* V6 - მე-5 ნეკნთაშუა სივრცეში შუა აქსილარულ ხაზზე;

1. დააკვირდით, რომ ეკგ-ს მონიტორზე გამოჩნდეს 12 განხრა (თუ რომელიმე არ ჩანს, შეამოწმეთ შესაბამისი ელექტროდის მოჭიდება სხეულთან);
2. თუ აპარატს აქვს შესაბამისი ფუნქცია, შეიყვანეთ პაციენტის სახელი, გვარი, ისტორიის ნომერი, თარიღი და დრო;
3. დააჭირეთ ღილაკს START;
4. მიიღეთ ქაღალდი და დარწმუნდით, რომ ეკგ-ს ქაღალდზე მიღებულია სრულყოფილი გამოსახულება;
5. პაციენტს მოხსენით ელექტროდები და გაწმინდეთ შესაბამისი არეები;
6. გამორთეთ კარდიოგრაფი დენის წყაროსგან;
7. გაწმინდეთ ელექტროდები, დაამუშავეთ შესაბამისი ანტისეპტიკური ხსნარით და მოამზადეთ კარდიოგრაფი მომდევნო პროცედურისათვის;
8. გაიხადეთ ხელთათმანი;
9. ჩაიტარეთ ხელის ჰიგიენა;
10. დააფიქსირეთ პროცედურის შედეგები შესაბამის ფორმებში;
11. აცნობეთ ზემდგომ პერსონალს პროცედურის დროს შექმნილი ნებისმიერი სირთულის შესახებ.

**წყარო:**

**Nursing Skills -Procedures** - <https://pdfroom.com/books/mosbys-pocket-guide-to-nursing-skills-procedures/jE1d40bNdOb>

<https://pesquisa.bvsalud.org/gim/resource/en/biblio-1014655?src=similardocs>