|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP- N 00-011 **დასახელება:**ინექცია კანქვეშ  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ ბრძანება N** |

**ინიექცია კანქვეშ**

სტანდარტული ოპერაციული პროცედურა**კანქვეშა**

1. **მიზანი**

* კანქვეშა ინიექციის ხარისხიანად განხორციელება;
* სხვადასხვა მედიკამენტების, ვაქცინების ადმინისტრირებისა შესაძლო გართულებების თავიდან აცილება.

1. **სამიზნე ჯგუფი**

პროტოკოლის რეკომენდაციები შეეხება ყველა პაციენტს, რომლებიც საჭიროებენ კანქვეშა ინიექციას ამბულატორიაში, სტაციონარში ან ბინაზე.

1. **რეკომენდაციები**

* ინიექცია კეთდება კანქვეშა ცხიმოვან ქსოვილში;
* მედიკამენტის შეწოვა ხდება ნელა;
* კანქვეშ ინიექციის დროს ჩხვლეტის შემდეგ ასპირაცია არ არის საჭირო, რადგან კანქვეშა ცხიმოვანი ქსოვილი ფაქტობრივად არ შეიცავს სისხლძარღვებს და მასში მოხვედრის ალბათობა არ არსებობს.

1. **კანქვეშა ინექციის გაკეთება ხდება**

* მხრის ლატერალურ ზედაპირზე ზედა მესამედში;
* ბარძაყის წინა ზედაპირზე ზედა მესამედში;
* მუცელზე ჭიპის ირგვლივ 2.5 სმ-ის რადიუსზე;
* ზურგის ზედა ნაწილზე ბეჭქვეშა მიდამოში.

**გაფრთხილება!** ერთ ლოკალიზაციაზე/საინექციო არეში არ შეიძლება შეყვანილი იყოს 1 მლ-ზე მეტი მედიკამენტი

1. **საჭირო აღჭურვილობა**

* ექიმის მიერ დანიშნული მედიკამენტი;
* შესაბამისი ზომის შპრიცი და ნემსი;
* საჭიროებისას არასტერილური ხელთათმანი;
* ფიზიოლოგიური ხსნარი/ოთახის ტემპერატურის წყალი/კანის დასამუშავებელი ანტისეპტიკური ხსნარი;
* მარლის ბურთულა;
* მჭრელი და ბასრი იარაღებისათვის განკუთვნილი კონტეინერი;
* შესაბამისი დოკუმენტაცია.

1. **პროცედურა:**

* მოამზადეთ აღჭურვილობა;
* მედიკამენტი შეადარეთ ექიმის დანიშნულებას, გაარკვიეთ ნებისმიერი შეუსაბამობა;
* შეამოწმეთ ჩანაწერი პაციენტის ალერგიულობის შესახებ;
* უნდა იცოდეთ შესაყვანი მედიკამენტის მოქმედება, დოზირება, გვერდითი მოქმედება;
* ჩაიტარეთ ხელის ჰიგიენა;
* მედიკამენტი საინიექციოდ გაამზადეთ მხოლოდ ერთი პაციენტისათვის;
* მოახდინეთ პაციენტის იდენტიფიცირება ;
* პაციენტს აუხსენით პროცედურის არსი;
* მანიპულაციის შესახებ მიიღეთ ინფორმირებული თანხმობა;
* დაიცავით პაციენტის პრივატულობა;
* მოათავსეთ პაციენტი სათანადო პოზიციაში კომფორტულად;
* შეამოწმეთ მედიკამენტის დასახელება, ვადა, დოზა. საჭიროებისას - გამოითვალეთ დოზა;
* ააწყვეთ შპრიცი, ამოიღეთ მედიკამენტი ამპულიდან / ფლაკონიდან;
* ჩაიცვით არასტერილური ხელთათმანი;
* შეარჩიეთ საინექციო არე (არ უნდა აღინიშნებოდეს შეშუპება, სიწითლე, ნაწიბური და ნებისმიერი სახის სხვა დაზიანება);
* საინექციო არე წრიული მოძრაობით, ცენტრიდან პერიფერიისაკენ გაწმინდეთ კანის დასამუშავებელი ანტისეპტიკურ ხსნარში დასველებული მარლის ბურთულით, დააცადეთ გაშრობა;
* ***ინსულინის ინიექციისას არ გამოიყენოთ ალკოჰოლი!*** საინექციო არე იწმინდება ფიზიოლოგიურ ხსნარში /ოთახის ტემპერატურის წყალში დასველებული მარლის ბურთულით;
* შპრიცი დაიკავეთ დომინანტურ ხელში. მეორე ხელით ნემსს მოხსენით სახურავი და ჩააგდეთ ბასრი ნარჩენების კონტეინერში;
* საინიექციო არის დასაფიქსირებლად თავისუფალი (არა-დომინანტური) ხელის ცერა და საჩვენებელი თითით დააფიქსირეთ კანი, გააკეთეთ ,,კანის ნაოჭი” ისე, რომ არ შეეხოთ გაწმენდილ საინექციო არეს;
* დომინანტური ხელით დაიჭირეთ ნემსიანი შპრიცი კანთან მიმართებით 450 კუთხით და უჩხვლიტეთ ხელის ერთი მოძრაობით;
* კუთხის ვარიაბელობა დამოკიდებულია ცხიმოვანი ქსოვილის სისქეზე;
* თუ პაციენტს აქვს მცირე რაოდენობით ცხიმოვანი ქსოვილი, ინიექცია კეთდება 450 კუთხით ნემსის ჭრილით ზემოთ და კანში შეგყავთ 15 მმ სიღრმეზე;
* არადომინანტური ხელი გადაიტანეთ დგუშზე, შეეცადეთ არ ამოძრაოთ ნემსი;
* მედიკამენტი ნელა (1მლ / 10 წამში) შეიყვანეთ კანქვეშ;
* შეეცადეთ არ გადაიტანოთ ნემსი ხელიდან ხელში;
* სწრაფად გამოიღეთ ნემსი (იმავე კუთხით) და იმავე დროს საინექციო არეზე მოათავსეთ მშრალი მარლის ბურთულა ზეწოლის გარეშე;
* ნემსს არ დაახუროთ სახურავი! შპრიცისა და ნემსის უტილიზაცია უნდა მოხდეს ბასრი ნარჩენების კონტეინერში;
* დაეხმარეთ პაციენტს კომფორტული პოზის მიღებაში;
* გაიხადეთ ხელთათმანები;
* ჩაიტარეთ ხელის ჰიგიენა;
* დოკუმენტურად გააფორმეთ ჩატარებული მანიპულაცია და მოაწერეთ ხელი (აუცილებლად მიუთითეთ მედიკამენტის ადმინისტრირების დრო);
* პროცედურის დროს შექმნილი ნებისმიერი პრობლემის შესახებ მოახსენეთ ზემდგომ პერსონალს.

**წყარო:**

* Berman, A and Snyder, S. Kozier’s and Erb. (2012) Fundamentals of Nursing: Concepts, Process and Practice, 9th Ed. Pearson: Boston.
* Taylor, C., Lillis, C., LeMone, P., and Lynn, P. (2008). Fundamentals of Nurisng: The Art and Science of Nursing Care, 6th ed. Lippincott, Williams & Wilkins.
* Smeltzer, S. C., Bare B. G., Hinkle, J. (2008). Textbook of Medical-Surgical Nursing. 11th Edition. Lippincott Williams & Wilkins
* **Nursing Skills -Procedures** - <https://pdfroom.com/books/mosbys-pocket-guide-to-nursing-skills-procedures/jE1d40bNdOb>
* INTERNATIONAL COUNCIL OF NURSES GUIDELINES ON ADVANCED PRACTICE NURSING 2020 –

<https://www.icn.ch/system/files/documents/2020-04/ICN_APN%20Report_EN_WEB.pdf>

* Patient Education Practice Guidelines for Health Care Professionals 25.01.2021-

<https://www.hcea-info.org/assets/hcea%20guidelines%20color%201-25-2021.pdf>