|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP- N 00-012  **დასასხელება :** ინექცია კანში  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ ბრძანება N** |

**ინიექცია კანში**

სტანდარტული ოპერაციული პროცედურა

1. **მიზანი**

კანშიდა ინიექციის ხარისხიანად განხორციელება

1. **სამიზნე ჯგუფი**

პროტოკოლის რეკომენდაციები შეეხება ყველა პაციენტებს, რომლებიც საჭიროებენ კანშიდა ინიექციას ამბულატორიაში ან სტაციონარში

1. **რეკომენდაციები**

* ინიექცია კეთდება კანში;
* დერმიდან მედიკამენტი შეიწოვება სწრაფად.

1. **კანშიდა ინიექცია კეთდება**

* წინამხრის შიდა ზედაპირზე;
* მხარზე;
* ბეჭის ძვლის ქვედა მიდამოში.

**დაიმახსოვრეთ!**

კანში შესაყვანი მედიკამენტების ოდენობა განისაზღვრება მაქსიმუმ 1 მლ-ით

1. **საჭირო აღჭურვილობა**

* ექიმის მიერ დანიშნული მედიკამენტი;
* შესაბამისი ზომის შპრიცი და ნემსი;
* არასტერილური ხელთათმანი სააჭიროებისას;
* ფიზიოლოგიური ხსნარი/ოთახის ტემპერატურის წყალი/კანის დასამუშავებელი ანტისეპტიკური ხსნარი;
* მარლის ბურთულა;
* ბასრი ნარჩენების კონტეინერი;
* სააღრიცხვო დოკუმენტაცია.

1. **პროცედურა:**

* მოამზადეთ აღჭურვილობა;
* მედიკამენტი შეადარეთ ექიმის დანიშნულებას. გაარკვიეთ ნებისმიერი შეუსაბამობა;
* უნდა იცოდეთ კანში შესაყვანი პრეპარატის დოზირება, განზავება;
* ჩაიტარეთ ხელის ჰიგიენა;
* მედიკამენტი საინიექციოდ გაამზადეთ მხოლოდ ერთი პაციენტისთვის;
* მოახდინეთ პაციენტის იდენტიფიცირება ;
* პაციენტს აუხსენით პროცედურის არსი;
* მანიპულაციის შესახებ მიიღეთ ინფორმირებული თანხმობა;
* დაიცავით პაციენტის პრივატულობა;
* მოათავსეთ პაციენტი სათანადო პოზიციაში კომფორტულად;
* ჩაიტარეთ ხელის ჰიგიენა ანტისეპტიკით;
* მოამზადეთ შპრიცი, ამოიღეთ მედიკამენტი ამპულიდან / ფლაკონიდან;
* ჩაიცვით არასტერილური ხელთათმანი საჭიროებისას;
* შეარჩიეთ საინიექციო არე - უნდა იყოს უთმო, არ უნდა აღინიშნებოდეს შეშუპება, სიწითლე, ნაწიბური და ნებისმიერი სახის სხვა დაზიანება;
* საინიექციო არე წრიული მოძრაობით (ცენტრიდან პერიფერიისაკენ) გაწმინდეთ ფიზიოლოგიურ ხსნარში / ოთახის ტემპერატურის წყალში/კანის დასამუშავებელ ანტისეპტიკში დასველებული მარლის ბურთულით;
* დააცადეთ კანს გაშრობა ;
* შპრიცი დაიკავეთ დომინანტურ ხელში. მეორე ხელით ნემსს მოხსენით სახურავი და ჩააგდეთ ბასრი ნარჩენების კონტეინერში;
* საინიექციო არის დასაფიქსირებლად თავისუფალი (არა-დომინანტური) ხელის ცერა და საჩვენებელი თითით გადაჭიმეთ კანი ისე, რომ არ შეეხოთ გაწმენდილ საინიექციო არეს;

დომინანტური ხელით დაიჭირეთ ნემსიანი შპრიცი კანთან მიმართებით 10 - 150 კუთხით (თითქმის კანის ზედაპირის პარალელურად), უჩხვლიტეთ ჭრილით ზევით და ხელის ერთი მოძრაობით, შეიყვანეთ მხოლოდ ნემსის წვერი;

* არადომინანტური ხელი გადაიტანეთ დგუშზე, შეეცადეთ არ ამოძრაოთ ნემსი;
* მედიკამენტი ნელა 3-5 წამის განმავლობაში შეიყვანეთ კანში. შეამჩნევთ კანის ამობურცვას;
* შეეცადეთ არ გადაიტანოთ ნემსი ხელიდან ხელში;
* გამოიღეთ ნემსი (იმავე კუთხით).

**გაფრთხილება!** არ გამოიყენოთ ტამპონი და არ გააკეთოთ საინიექციო არის მასაჟი ინიექცის შემდეგ

* ნემსს არ დაახუროთ სახურავი! შპრიცის და ნემსის უტილიზაცია უნდა მოხდეს ბასრი ნარჩენების კონტეინერში;
* დაეხმარეთ პაციენტს კომფორტული პოზიციის მიღებაში;
* გაიხადეთ ხელთათმანები და მოათავსეთ ინფექციურ ნარჩენებში;
* ჩაიტარეთ ხელის ჰიგიენა;
* დოკუმენტურად გააფორმეთ ჩატარებული მანიპულაცია და მოაწერეთ ხელი;
* ალერგიული სინჯის შემთხვევაში საინიექციო არე შეაფასეთ15-60 წთ-ში;

ტუბერკულინის სინჯის შემთხვევაში - 48-72 საათში;

* პროცედურის დროს შექმნილი ნებისმიერი პრობლემის შესახებ მოახსენეთ ზემდგომ პერსონალს.

1. **მოსალოდნელი შედეგები**

მნიშვნელოვანია, რომ სამედიცინო დაწესებულების ყველა პრაქტიკოსი ექთანი კანშიდა ინიექციის ჩატარებისას იყენებდეს პროტოკოლის რეკომენდაციებით მოწოდებულ ტექნიკას, რაც უზრუნველყოფს შესაძლო გართულებების პრევენციას.

**წყარო:**

* Berman, A and Snyder, S. Kozier’s and Erb. (2012) Fundamentals of Nursing: Concepts, Process and Practice, 9th Ed. Pearson: Boston.
* Taylor, C., Lillis, C., LeMone, P., and Lynn, P. (2008). Fundamentals of Nurisng: The Art and Science of Nursing Care, 6th ed. Lippincott, Williams & Wilkins.
* Smeltzer, S. C., Bare B. G., Hinkle, J. (2008). Textbook of Medical-Surgical Nursing. 11th Edition. Lippincott Williams & Wilkins
* Online Resurses For update - <https://pesquisa.bvsalud.org/gim/resource/en/biblio-1014655?src=similardocs>
* **Nursing Skills -Procedures** - <https://pdfroom.com/books/mosbys-pocket-guide-to-nursing-skills-procedures/jE1d40bNdOb>
* INTERNATIONAL COUNCIL OF NURSES GUIDELINES ON ADVANCED PRACTICE NURSING 2020 –
* <https://www.icn.ch/system/files/documents/2020-04/ICN_APN%20Report_EN_WEB.pdf>
* Patient Education Practice Guidelines for Health Care Professionals 25.01.2021 - <https://www.hcea-info.org/assets/hcea%20guidelines%20color%201-25-2021.pdf>