|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP N 00-025  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ**  **ბრძანებით N** |

**სუდნოს გამოყენება**

სტანდარტული ოპერაციული პროცედურა

|  |
| --- |
| 1. **პროტოკოლის მიზანი**   პაციენტის კომფორტულად და ეფექტურად ასისტირება შარდვა-დეფეკაციის დროს   1. **სამიზნე ჯგუფი**   ყველა პროფილის პაციენტი, რომელიც საჭიროებს ფეკალური სუდნოს გამოყენებას კლინიკაში   1. **ვისთვის არის პროტოკოლი განკუთვნილი**   პროტოკოლი განკუთვნილია კლინიკის პრაქტიკოსი ექთნებისთვის  **უკუჩვენება:** მოძრაობითი აქტივობების მკაცრი შეზღუდვა |

1. **საჭირო აღჭურვილობა**

* არასტერილური ხელთათმანები
* ნიღაბი
* სუდნო
* დასაბანი საშუალებები
* წყალგაუმტარი საფენი (პამპერსის ქაღალდი, მუშამბა)
* ერთჯერადი ხელსახოცი
* პოლიეთილენის ან ქაღალდის პაკეტი.

1. **პროცედურის თანმიმდევრობა**
2. პაციენტის ვინაობის გადამოწმება (სახელი, გვარი, ისტორიის N);
3. პროცედურის დაწყებამდე შეაფასეთ პაციენტის ჯანმრთელობის მდგომარეობა, პაციენტის აქტიურობა საწოლში;
4. დაიცავით პაციენტის პრივატურობა;
5. კლინიკაში არსებული პროტოკოლის შესაბამისად:

* ჩაიტარეთ ხელი ჰიგიენა
* გაიკეთეთ ნიღაბი
* ჩაიცვით არასტერილური ხელთათმანები ;

1. მუშამბა) პაციენტის მენჯის ქვეშ, საწოლზე დააფინეთ წყალგაუმტარი საფენი (პამპერსის ქაღალდი ან, ამისთვის პაციენტს სთხოვეთ ოდნავ ასწიოს მენჯი ზემოთ თუ ამის შესაძლებლობას იძლევა მისი ჯანმრთელობის მდგომარეობა, თუ არა დაეხმარეთ;
2. მოამზადეთ წინასწარ დამუშვებული (დეზინფიცირებული) და პოლიმერულ ან ქაღალდის პაკეტში შეფუთული სუდნო, წინასწარ გამოავლეთ თბილი წყალი რადგან, მისი კიდეები სხეულის ტემპერატურაზე უფრო ნაკლებია და პაციენტს შეუქმნის დისკომფორტს;
3. დაუწიეთ საწოლის თავი დაბლა;
4. მწოლიარე პაციენტი გადააბრუნეთ გვერდზე;
5. თუ პაციენტის მდგომარეობა მოითხოვს, დამხმარე პერსონალმა მიბჯენით მოარგოს სუდნო გავა კუდუსუნის არეში. ფრთხილად გადმოაბრუნეთ პაციენტი ზურგზე;
6. დარწმუნდით, რომ კონტეინერი მყარად და სწორად დევს, პაციენტი კომფორტულად არის მოთავსებული;
7. პრივატულობის დაცვის მიზნით, პაციენტს დააფარეთ ზეწარი;
8. აუწიეთ საწოლის თავი 45-900-ით;
9. დეფეკაციის დასრულების შემდეგ, ჩასაწმენდად გამოიყენეთ ერთჯერადი ხელსახოცი. საჭიროების მიხედვით ჩაბანეთ პაციენტი (იხ.შესაბამისი პროტოკოლი);
10. დაწიეთ საწოლის თავი;
11. თუ პაციენტის მდგომარეობა იძლევა საშუალებას, სთხოვეთ წამოსწიოს მენჯი და გამოაცურეთ სუდნო;
12. თუ პაციენტის მოძრაობა შეზღუდულია, სუდნო კიდეზე ერთი ხელის დაბჯენით დააფიქსირეთ კარგად საწოლზე, ხოლო მეორე ხელით მენჯ-ბარძაყის მიდამოში შეხებით გადააბრუნეთ პაციენტი საპირისპირო მხარეს. გამოაცურეთ სუდნო, აგრეთვე მუშამბა ან პამპერსის საფენი;
13. აწიეთ საწოლის თავი 45-900-ით და ჰკითხეთ პაციენტს კომფორტულად გრძნობს თუ არა თავს;
14. დააკვირდით ფეკალურ მასებს (ფერი,სუნი,კონსისტენცია,რაოდენობა,შემადგენლობა);
15. სუდნოს დააფარეთ ქაღალდის ხელსახოცი პალატის სანიტარულ კვანძში გადატანისას;
16. პროცედურის დასრულების შემდეგ გამოყენებული აღჭურვილობა დაამუშავეთ დადგენილი წესით და მოათავსეთ მათთვის განკუთვნილ ადგილას;
17. გაიხადეთ ხელთათმანები და დაიბანეთ ხელები ;
18. მოახსენეთ ზემდგომ პერსონალს პროცედურის დროს შექმნილი ნებისმიერი სირთულის შესახებ.