|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP- N 00-031  **Da დასახელება:** წამლის მომზადება ინექციისთვის  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ ბრძანებით N** |

**წამლის მომზადება ინექციისთვის - ხსნარის ფლაკონიდან/სინჯარიდან ამოღება**

სტანდარტული ოპერაციული პროცედურა

1. **მიზანი**

მედიკამენტების უსაფრთხო ადმინისტრირება

1. **ზოგადი რეკომენდაციები**

* დარწმუნდით, რომ დანიშნულება ეკუთვნის პაციენტს, რომელთანაც აპირებთ ინექციის გაკეთებას;
* გადაამოწმეთ მედიკამენტის დასახელება, დოზა და შეყვანის გზა;
* შეამოწმეთ მედიკამენტზე დაფიქსირებული ვარგისიანობის ვადა;
* წამალი ამოიღეთ უშუალოდ პაციენტის საწოლთან (გადაადგილდით საინექციო ურიკით);
* წამლის ამოღებამდე ჩაიტარეთ ხელის ჰიგიენა.

1. **წამლის ამოღება ფლაკონიდან**

**3.1 აღჭურვილობა**

* + შპრიცი (შესაბამისი ზომის);
  + ნემსი (შესაბამისი ზომის);
  + ფლაკონი;
  + წამლის გამხსნელი;
  + სპირტიანი ბურთულები.

**3.2 პროცეურა**

* თუ ფლაკონში მოთავსებული მედიკამენტი არის ფხვნილის სახით შეავსეთ იგი ფლაკონზე მითითებული, ან ექიმთან შეთანხმებული გამხსნელის რაოდენობით;
* მოაქციეთ ფლაკონი ხელის გულებს შორის და ნაზად ამოძრავეთ, მანამ, სანამ წამლის კომპონენტები კარგად არ შეერევა ერთმანეთს;
* მოხსენით თავსახური და ფლაკონის თავი გადაწმინდეთ სპირტიანი საფენით, იმ შემთხვევაში თუ ფლაკონის საჩხვლეტი არე არასტერილურია, ან განმეორებითაა საჭირო ფლაკონზე ჩხვლეტა **(განმეორებითი ჩხვლეტა არაუმეტეს 6).** სხვა დანარჩენ შემთხვევაში შეინარჩუნეთ ფლაკონის თავის სტერილობა;
* მოხსენით შპრიცზე მიმაგრებულ ნემსს თავსახური და შეავსეთ იგი იმ რაოდენობის ჰაერით, რა მოცულობის მედიკამენტიც გესაჭიროებათ;
* ჩაარჭვეთ ნემსი ფლაკონში, ისე რომ ნემსის წვერი არ შეეხოს ხსნარს და ჩაუშვით შპრიცში არსებული ჰაერი ხსნარისაგან თავისუფალ არეში.

***შენიშვნა:***  ჰაერის შეშვება აფერხებს ნეგატიური წნევის შექმნას ფლაკონში, რაც იძლევა მედიკამენტის უფრო იოლად ამოღების საშუალებას. ჰაერის ჩაშვება ხსნარში იწვევს ჰაერის ბუშტუკების წარმოქმნას ან მედიკამენტის აქაფებას, რაც განაპირობებს მედიკამენტის არასწორ დოზირებას.

* ამოაბრუნეთ ფლაკონი და გამოქაჩეთ შპრიცის დგუში, სანამ არ მიიღებთ მედიკამენტის სასურველ დოზას.

***შენიშვნა:*** ფლაკონის ამობრუნებისას ნემსი კონტაქტში მოდის სითხესთან და თავიდან გვაცილებს ნემსის შეხებას ძირთან.

* ნემსის კუნთში, კანქვეშ ან ვენაში გაკეთებისას შეცვალეთ ნემსი (***შენიშვნა:***  რეზინში ჩხვლეტის დროს ხდება ნემსის დაბლაგვება, რის გამოც აუცილებელია ნემსის შეცვლა);
* ფლაკონზე აუცილებლად მიუთითეთ გახსნის დრო, გამხსნელის რაოდენობა და დასახელება;
* ფლაკონში დარჩენილ მედიკამენტს გადააკარით პლასტირი, შეინახეთ მაცივარში სათანადო ტემპერატურაზე, ოცდაოთხი საათის გასვლის შემდეგ (ან ფლაკონზე მითითებული ინსტრუქციის მიხედვით) ფლაკონი მასში დარჩენილი შიგთავსით მოათავსეთ ფარმაცევტული ნარჩენებისთვის განკუთვნილ კონტეინერში.

1. **წამლის ამოღება ამპულიდან**
   1. **აღჭურვილობა**

* ამპულა;
* შპრიცი შესაბამისი ზომის;
* ნემსი შესაბამისი ზომის;
* ამპულის სახერხი;
* სპირტიანი ბურთულები.
  1. **პროცედურა**
* დარწმუნდით, რომ დანიშნულება ეკუთვნის პაციენტს რომელთანაც აპირებთინექციის გაკეთებას;
* გადაამოწმეთ მედიკამენტის დასახელება, დოზა და შეყვანის გზა;
* შეამოწმეთ მედიკამენტზე დაფიქსირებული ვარგისიანობის ვადა;
* ჩაიტარეთ ხელის ჰიგიენა;
* აიღეთ ამპულა და თითით დაუკაკუნეთ ამპულის ზედა ბოლოს, რისი საშუალებითაც მოხდება მედიკამენტის ჩამოღვრა ამპულაში;
* თუ ამპულას აქვს ხაზი ან წერტილი (ნიშნული) იმ ადგილას, სადაც ხდება ამპულის გადატეხვა, მას არ ესაჭიროება ამპულის სახერხი, ხოლო თუ, ეს ნიშნული არ არსებობს, იმ შემთხვევაში, ამპულის გასატეხად საჭიროა სახერხი. გადახერხვის შემდეგ, ამპულა მარლის ბურთულით - იგი დაგიცავთ გადატეხილი ამპულის კიდით თითის დაზიანებისაგან;
* გადააგდეთ ამპულის მოტეხილი თავი ბასრი ნარჩენების კონტეინერში;
* ამოიღეთ მედიკამენტის სასურველი დოზა. არსებობს მედიკამენტის ამოღების ორი მეთოდი:

ა) დადეთ ამპულა სწორ ზედაპირზე, ჩაუშვით ნემსი ხსნარში და ამოიღეთ მედიკამენტის სასურველი რაოდენობა. არ შეახოთ ნემსი ამპულის გადატეხილ კიდეს, რადგან ეს არე ითვლება კონტამინირებულად (დაბინძურებულად);

ბ) ნახევრად ამოაბრუნეთ ამპულა, ჩაუშვით ნემსი ხსნარში და ამოიღეთ მედიკამენტის სასურველი რაოდენაობა.

* ნემსი შეინარჩუნეთ ხსნარში, რათა არ მოხვდეს შპრიცში ჰაერი;
* კიდევ ერთხელ გადაამოწმეთ დანიშნულების ფურცელში, რომ ამოიღეთ მედიკამენტის საჭირო დოზა;
* ცარიელი ამპულა და გამოყენებული ნემსი დამატებითი ქმედებების გარეშე გადააგდეთ ბასრი ნარჩენების კონტეინერში.

**წყარო:**

P. A. potter. A.G. Reccy.(MOSBY). Fundamentals Of Nursing -5th Edition