|  |  |
| --- | --- |
|  |  |
| **გადახედვა:** ყოველწლიურად  **ნომერი:** ZIC-NURSE-SOP- N 00-032  **და დასახელება:** არტერიული წნევის გაზომვა  **დამტკიცებულია:** 10/11/ 2020წ.  **გადაიხედა:** 10/04/2024წ.  **ავტორი:** ლ.ჯანაშვილი | **„დამტკიცებულია“**  **ზუგდიდის ინფექციური საავადმყოფოს**  **კლინიკის გენერალური დირექტორის მიერ**  **ბრძანებით N** |

**არტერიული წნევის გაზომვა**

სტანდარტული ოპერაციული პროცედურა

1. **პროტოკოლის მიზანი**

არტერიული წნევის გაზომვა პორტარტული აპარატით ხარისხიანად და უშეცდომოდ პაციენტისათვის წინამხარზე, მინიმალური დისკომფორტის მიყენებით.

არტერიულ წნევის კონტროლი მნიშვნელოვანი დიაგნოსტიკური პროცედურაა, მისი ზუსტი გაზომვები კი აუცილებელია მაღალ წნევაზე დაკვირვებისა და მკურნალობისთვის. არტერიული წნევის ყველაზე ზუსტი მაჩვენებლების მისაღებად, შემუშავებულია სპეციალური მეთოდები და პროცედურები

1. **სამიზნე ჯგუფი**

პროტოკოლის რეკომენდაციები შეეხება ყველა პროფილის პაციენტს,

რომლებიც საჭიროებენ წნევის განსაზღვრას/მონიტორინგს კლინიკაში.

1. **ვისთვის არის პროტოკოლი განკუთვნილი:**

პროტოკოლი განკუთვნილია პრაქტიკოსი ექთნებისათვის.

1. **საჭირო აღჭურვილობა**

* წნევის აპარატი ელექტრონული ან მანუალური
* ფონეიდოსკოპი
* სააღრიცხვო დოკუმენტაცია
* პასტა
* ხელის სადეზინფექციო საშუალება
* არასტერილური ხელთათმანი კონტაქტური იზოლაციის დროს;

1. **პროცედურის თანმიმდევრობა**

* მოახდინეთ პაციენტის იდენტიფიკაცია (სახელი, გვარი, ისტორიის #);
* აუხსენით პაციენტს პროცედურა და მისი მიზანი
* მიიღეთ ინფორმირებული თანხმობა;
* უზრუნველყავით და დაიცავით პაციენტის პრივატულობა
* პაციენტს შეურჩიეთ მჯდომარე ან ზურგზე მწოლიარე პოზიცია, მოათავსეთ კომფორტულად 5 წუთის განმავლობაში

**წნევის საზომი აპარატი უნდა იყოს მუშა მდგომარეობაში;**

* შეძლებისდაგვარად უზრუნველყავით სტანდარტული გარემო პირობები:ადგილი უნდა იყოს მშვიდი და წყნარი, ხოლო პაციენტი უნდა იჯდეს მოსვენებულ მდგომარეობაში.მხარი უნდა მდებარეობდეს გულის დონეზე და ეყრდნობოდეს საყრდენს.მანჟეტის ზომა უნდა შეესაბამებოდეს მხარს და სწორად გაკეთდეს მასზე (იდაყვის ფოსოდან 2-2,5სმით ზემოთ), რის შემდეგაც საჭიროა მანჟეტის შეერთება მანომეტრთან.
* იდაყვის წინა ფოსოში უნდა გაისინჯოს პულსი.
* სწრაფად უნდა ჩაიტუმბოს ჰაერი მანჟეტში იმ მაჩვენებელზე 20 მმ ვწყ სვ-ით მეტად, რომელზედაც პულსი მხრის არტერიაზე ქრება.
* გამოუშვით ჰაერი მანჟეტიდან და ჩაინიშნეთ წნევა, რომელზედაც პულსი ისევ ჩნდება: სისტოლური წნევის დაახლოებითი მაჩვენებელი.
* თავიდან ჩაბერეთ ჰაერი მანჟეტში იმ მაჩვენებელზე 20 მმ ვწყ სვ-ით მაღლა, რომელზედაც პულსი მხრის არტერიაზე ქრება.
* ერთი ხელის გამოყენებით ფონეიდოსკოპი მოათავსეთ მხრის არტერიაზე ისე, რომ უზრუნველყოფილი იყოს კანთან მჭიდრო კონტაქტი, ხოლო ფონეიდოსკოპსა და კანს შორის არ უნდა იყოს ტანსაცმლის ქსოვილი.
* ნელა გამოუშვით ჰაერი მანჟეტიდან წამში 2-3 მმ ვწყ სვ სიჩქარით და მოუსმინეთ კოროტკოვის ტონებს.

I ფაზა: სუსტი განმეორებითი მკაფიო დარტყმების გამოჩენა, რომელთა ინტენსივობაც თანდათანობით მატულობს და გრძელდება სულ მცირე, ორი თანმიმდევრული დარტყმის მანძილზე: ჩაინიშნეთ სისტოლური წნევა.

II ფაზა: ამას შესაძლოა მოჰყვეს ხანმოკლე პერიოდი, როდესაც ბგერები რბილდება ან ხდება მსტვინავი. აუსკულტაციური ჩავარდნა: ზოგიერთი პაციენტის შემთხვევაში ბგერები შესაძლოა ერთიანად გაქრეს.

III ფაზა: მკვეთრი ბგერების დაბრუნება, რომლებიც ხანმოკლე პერიოდის მანძილზე ხდება უფრო

მკაფიო.

IV ფაზა: მოულოდნელი მკვეთრი დახშობა ბგერებისა, რომლებიც ხარისხობრივად რბილი და ნაზი

ხდება. წნევის გაზომვისას, ვაფიქსირებთ და განვსაზღვრავთ მისი ორი მაჩვენებლის, სისტოლური და დიასტოლური წნევის დონეს. ნორმალური არტერიული წნევა, საშუალოდ, ჯანმრთელი ზრდასრულისთვის არის 120/80.

V ფაზა: მაჩვენებელი, რომელზედაც ყველა ბგერა სრულიად ქრება: ეს დიასტოლური წნევის მაჩვენებელია.

• ბგერების გაქრობის შემდეგ სწრაფად გამოუშვით ჰაერი მანჟეტიდან ბოლომდე, თუ გაზომვას იმეორებთ.

**შენიშვნა:**

არსებობს გარკვეული ურთიერთსაწინააღმდეგო მოსაზრებები IV ან V ფაზის ბგერების გამოყენების საჭიროების თაობაზე დიასტოლური წნევის მაჩვენებლის დაფიქსირებისთვის. ჩვეულებრივ, წნევის მაჩვენებლების განსხვავება IV და V ფაზებს შორის 5 მმ ვწყ სვ-ზე ნაკლებია, მაგრამ იშვიათ შემთხვევებში შესაძლებელია მნიშვნელოვანი აღმოჩნდეს. V ფაზა შეიძლება საერთოდ არ არსებობდეს და დარტყმის ბგერები ისმინებოდეს მანჟეტში წნევის ნულოვან ნიშნულამდე დაცემისას, რაც შეინიშნება ზოგიერთ ბავშვში, ორსულობის პერიოდში, ანემიის, აორტის სარქვლის უკმარისობის და ხანდაზმული პირების შემთხვევაში. V ფაზა უკეთ შეესაბამება პირდაპირ გაზომვას, ჩვეულებრივ გამოიყენება ანტიჰიპერტენზიული თერაპიის კლინიკურ კვლევებში და მეტად რეპროდუცირებადია როდესაც მისი შეფასება სხვადასხვა მეთვალყურის მიერ ხდება. ამჟამად მიღწეულია ზოგადი კონსენსუსი, რომ V ფაზა უნდა განიხილებოდეს დიასტოლური წნევის მაჩვენებლად იმ შემთხვევების გარდა, როდესაც ეს ფაზა საერთოდ არ არსებობს . ასეთ შემთხვევებში დიასტოლური წნევის მაჩვენებლად IV ფაზა განიხილება;

* წნევის გამმზომი თანამედროვე მანჟეტები ქსოვილით დაფარული გასაბერი ბალიშებია, რომლებიც უნდა შემოეხვიოს მხარს და შეიკრას სპეციალური შესაკრავის საშუალებით.
* გასაბერი ბალიშის სიგანე რეკომენდებულია შეადგენდეს მხრის გარშემოწერილობის 40%-ს, ხოლო სიგრძე - გარშემოწერილობის 80%-ს. ამჟამად მწარმოებლებს მოეთხოვებათ მანჟეტზე მიუთითონ შესაბამისი მხრის გარშემოწერილობა (BS EN 1060-1)18; ეს მარკირება ადვილად შესამჩნევი უნდა იყოს მანჟეტის მხარზე შემოჭერისას.
* როდესაც გასაბერი ბალიში ზედმეტად მცირე ზომისაა, არსებობს წნევის ციფრების რეალურზე მომატებულად შეფასების საშიშროება. მანჟეტის დიდი ზომის შემთხვევაში წნევის ციფრების რეალურზე დაბალი შეფასების საკითხი საკამათოა, თუმცა ნაკლებად მნიშვნელოვანი;
* გამოიყენეთ შესაბამისი ზომის მანჟეტები. ზედმეტად თავისუფალმა ან ძალიან მჭიდრო მანჟეტებმა, შეიძლება, გავლენა იქონიოს არტერიული წნევის გაზომვის სიზუსტეზე. მანჟეტი უნდა იყოს ზედა მხრის გარშემოწერილობის 80%. აუცილებელია, გაითვალისწინოთ, რომ მანჟეტი ჩაცმულ მკლავზე არ უნდა გაიკეთოთ.
* მჭიდროდ და სწორად მოითავსეთ მანჟეტი მკლავზე, იდაყვის ზონიდან ორნახევარი სანტიმეტრით ზემოთ.
* გაიმეორეთ პროცედურა მეორე მკლავზეც. ზუსტი ანალიზისთვის, რეკომენდებულია არტერიული წნევის გაზომვა ორივე ხელზე. გასათვალისწინებელია, ასევე, ორივე მხარეს გაზომვის შედეგად მიღებული განსხვავება, ასევე პაციენტის პოზიცია და მანჟეტის ზომა.

**გაითვალისწინეთ!**  საწოლთან. პაციენტს არ ჰქონდეს მიღებული საკვები და კოფეინის შემცველი სითხე 30 წთ-ით ადრე

* დაამუშავეთ მანჟეტი ხმარების შემდეგ თუ არ არის ის მიმაგრებული პაციენტის საწოლთან საპროცედუროში (იხ. პროტოკოლი);
* ჩაიტარეთ ხელის ჰიგიენა;
* დოკუმენტურად გააფორმეთ წაკითხული მონაცემი და მოაწერეთ ხელი;
* პროცედურის დროს შექმნილი ნებისმიერი პრობლემის შესახებ მოახსენეთ ზემდგომ პერსონალს.
* წნევის გაზომვა ელექტრონული მოწყობილობით უსაფრთხო და არაინვაზიური მეთოდია

არსებობს წნევის გაზომვის პროცესთან დაკავშირებული ფაქტორები, რომელთაც შესაძლოა ზეგავლენა მოახდინონ წნევის მერყეობაზე. ეს ფაქტორებია:

- მანჟეტის ზომის შესაბამისობა მხრის ზომასთან,

-მანჟეტის გაბერვისა და ჰაერის გამოშვების სიჩქარე,

-გაზომვის პროცესის სიზუსტე ან გამოყენებული ავტომატური საზომი აპარატის ტიპი;

**ნაკლოვანება:**

* გაზომვისთვის საჭიროა დრო (5-10 წუთი);
* მოითხოვს ექთნის ჩართულობას;

**წყარო:** [**https://extranet.who.int/ncdccs/Data/GEO\_D1\_Hypertension%20guideline.pdf**](https://extranet.who.int/ncdccs/Data/GEO_D1_Hypertension%20guideline.pdf)

მოზრდილებში პირველადი ჰიპერტენზიის მართვა - გაიდლაინი